钦定古今图书集成/明伦汇编/官常典/第707卷 > 庄善
## 钦定古今图书集成/明伦汇编/官常典/第707卷 > 庄善

按《新序》：白公之难，楚人有庄善者，辞其母，将往死之。
其母曰：“弃其亲而死其君，可谓义乎？”庄善曰：“吾闻事
君者，内其禄而外其身。今所以养母者，君之禄也，身
安得无死乎？”遂辞而行，比至公门，三废车中。其仆曰：
“子惧矣。”曰：“惧，既惧，何不返？”庄善曰：“惧者吾私也，死义
吾公也。闻君子不以私害公。”及公门，刎颈而死。君子
曰：“好义乎哉？”